Source: https://hintalovon.hu/hu/cikk/mikor-szamit-jogellenesnek-gyermekelvitel
Timestamp: 2019-09-20 09:46:19+00:00

Document:
Itt vagy most:Címlap /Mikor számít jogellenesnek a gyermekelvitel?
Alapítványunkat egy nagyszülő kereste meg, akinek lánya 2 éves unokájával együtt Olaszországból tért haza. Az érintett gyermek édesanyjával élt korábban Olaszországban, kubai származású édesapjával, akinek a részéről megvalósuló érzelmi abúzus hatására döntöttek a hazatérés mellett. A hazatérést követően fordult a család a Hintalovon Alapítványhoz, hogy nyújtsunk számukra segítséget a jogi eljárások folyamán Magyarországon.
Minden helyzetben fontos hangsúlyoznunk, hogy Alapítványunk gyermekjogi megközelítést alkalmaz, mely szerint függetlenül attól, ki keres fel minket, mi az ügyben érintett gyerekek érdekeit képviseljük. A megkeresésnek megfelelően az alábbi tájékoztatással szolgáltunk az érintett gyermekjogokat illetően:
Amennyiben a szülő a másik szülő beleegyezése nélkül tér haza Magyarországra vagy hagyja el az országot tartós külföldi tartózkodás / letelepedés szándékával a gyermekével együtt, megvalósítja a jogellenes gyermekelvitelt, függetlenül attól, hogy mi állt a hazatérés hátterében. Erre vonatkozóan elősorban nemzetközi egyezmények állapítanak meg szabályokat; az Európai Unió esetében a Brüsszel IIa. rendeletet szabályait, míg Dánia és a fennmaradó területek az 1980-as Hágai Gyermekelviteli Egyezmény rendelkezéseit alkalmazzuk.
A jogellenes gyermekelviteli ügyek esetébenszámos gyermeki jog érintett, amelyeket az ENSZ Gyermekjogi Egyezménye, a 1991. évi LXIV. törvény határoz meg:
- a gyermek identitás megőrzéséhez való joga (8. cikk)
- a szülőktől való elválasztás tilalma (9. cikk)
- a be- és kiutazás joga az országokba családegyesítés céljából (10. cikk)
- a gyermek törvény ellenes külföldre utaztatásának és ott tartásának tilalma (11. cikk)
- a gyermek véleményének tiszteletben tartása (12. cikk)
A jogellenes gyermekelviteli ügyek esetében, ha jogi eljárásokra kerül sor, ezek lefolytatása a Pesti Központi Kerületi Bíróság végzi. A bíróság ezekben az eljárásokban nem fog végleges döntést hozni a gyermek szülői felügyeletével kapcsolatosan, csak azt állapítja meg, hogy mely államban kell a szülői felügyeleti jog rendezése iránti eljárást lefolytatni. Így amennyiben a feleknek nem sikerül megegyeznie a bíróságon kívül – pl.: nemzetközi mediáció segítségével -, egy külföldi bíróság fog dönteni a gyermek lakhatásáról, a kapcsolattartásról, a gyermek tartásáról stb.
A jogellenes gyermekelviteli ügyek esetében részletes tájékoztatással és segítséggel, az Igazságügy Minisztérium szolgálhat az érintetteknek:
Tel.: 06 (1) 795-6094, 06 (1) 896-6341
Fax: 06 (1) 795-0463
A jogellenes gyermekelviteli eljárásoknak két típusát különböztetjük meg:
1.) a gyermek jogellenes Magyarországra hozatala
Amennyiben a szülő kiskorú gyermekével visszatér Magyarországra – mint ahogy a fenti megkeresés esetében is ez történt -, a másik szülő beleegyezése nélkül, akkor megvalósítja a jogellenes gyermekelvitelt. A belegyezésre mindig szükség van, ha
a szülők közös szülői felügyelettel rendelkeznek vagy a szülők megállapodása vagy
a bíróság döntése alapján a szülők egyike gyakorolja a szülői felügyeleti jogot, de a másik szülő felügyeleti jogát a bíróság nem korlátozta vagy nem vonta meg.
Főszabály szerint az európai tagállamokban a szülőket a gyermek születésétől kezdődően közös szülői felügyeleti illeti meg, amennyiben az anyakönyvi kivonatban a nevük szerepel és korábban bíróság vagy egyéb megállapodás sem rendelkezett kizárólagos szülői felügyeletről.
Az ilyen megkeresések esetében elsődlegesen a nemzetközi családjogi mediáció intézményét javasoljuk. Ezen keresztül elkerülhetővé válik a bírósági eljárások lefolytatása és a rendezhető a gyermeki jogok sérelme nélkül legmegfelelőbben a kialakult helyzet.
2.) a gyermek jogellenes külföldre vitele Magyarországról
A második esetkör amire az egyezmények szabályozása kiterjed az Magyarország elhagyása a gyermekkel huzamosabb ideig vagy letelepedési szándékkal. Ebben az esetben a központi hatósággal kell felvenni a kapcsolatot a megadott formanyomtatványok segítségével (csatolmányként lentebb megtalálhatóak).
A gyerek legfőbb érdekének a jogszabályok mellett mindig meg kell jelennie és érvényesülnie kell, ennek megfelelően egyes esetekben az érintett gyámhatóságok jogosultak a gyermek külföldre utazását engedélyezni, a másik szülő beleegyezésének hatósági pótlásával.
Amennyiben a gyermeket rövid időre (pl.: nyaralás, orvosi ellátás, családlátogatás stb.) céljából hozzák Magyarországra vagy viszik külföldre, ezekre az utazásokra sor kerülhet a másik szülő engedélye nélkül is. Azonban a vissza nem térés esetében ez is átfordulhat jogellenes gyermekelvitelbe.
jogellenes gyerekelvitel
nyomtatvány-angol 21.23 KB
nyomtatvány-magyar 206.5 KB

References: Bíróság 
 bíróság 
 bíróság 
 bíróság 
 bíróság 
 bíróság